
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ „VARPO“ MOKYKLOS NUOSTATŲ TVIRTINIMO

2014 m. birželio 27 d. Nr. T-226
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1094; 2008, Nr. 113-4290) 18 straipsnio 1 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 43 straipsnio 2 dalimi, Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 6 straipsnio 5 dalimi bei atsižvelgdama į Šakių „Varpo“ mokyklos 2014 m. gegužės 21 d. prašymą Nr. P-28, nusprendžia:

1. Patvirtinti Šakių „Varpo“ mokyklos nuostatus (pridedama).

2. Pripažinti netekusiu galios rajono savivaldybės tarybos 2013 m. lapkričio 28 d. sprendimo Nr. T-391 „Dėl Šakių „Varpo“ pagrindinės mokyklos pavadinimo pakeitimo ir nuostatų tvirtinimo“ 2 punktą.

3. Įgalioti Šakių „Varpo“ mokyklos direktorių pasirašyti Šakių „Varpo“ mokyklos nuostatus bei juos įregistruoti Juridinių asmenų registre.


4. Nustatyti, jog šis sprendimas įsigalioja nuo 2014 m. rugsėjo 1 d. 

 
Meras









Juozas Bertašius

